**รายงานการประชุมสภาองค์การบริหารส่วนตำบลหนองช้างแล่น**

**สมัยวิสามัญ สมัยที่ 1 ประจำปี พ.ศ.2562 (ครั้งที่ 1)**

**วันที่ 26 เดือน กันยายน พ.ศ.2562 เวลา 13.30 น.**

**ณ ห้องประชุมสภาองค์การบริหารส่วนตำบลหนองช้างแล่น**

**- ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสมพงษ์ จันโพธิ์ | ประธานสภา อบต. | สมพงษ์ จันโพธิ์ |  |
| 2 | นายจงรักษ์ ไทยกลาง  | ส.อบต. ม.9 | จงรักษ์ ไทยกลาง  |  |
| 3 | นายชำนาญ อ่อนชาติ | ส.อบต. ม.2 | ชำนาญ อ่อนชาติ |  |
| 4 | นายประเสริฐ ไชยทอง  | ส.อบต. ม.5 | ประเสริฐ ไชยทอง  |  |
| 5 | นายลอบ ซุ้มวุ้ง | ส.อบต. ม.6 | ลอบ ซุ้มวุ้ง |  |
| 6 | นายอุทัย จิตรอักษร | ส.อบต. ม.10 | อุทัย จิตรอักษร |  |
| 7 | นางสาวนันทยา ชูคงนวน  | ส.อบต. ม.10 | นันทยา ชูคงนวน  |  |
| 8 | นางละเมียด ปู่เพ็ชร  | ส.อบต. ม.7 | ละเมียด ปู่เพ็ชร  |  |
| 9 | นายคนึง ชัยวิเศษ  | ส.อบต. ม.8 | คนึง ชัยวิเศษ  |  |
| 10 | นายโสภณ คีรีเดช | ส.อบต. ม.6 | โสภณ คีรีเดช |  |
| 11 | นายทัศนศิลป์ จันทร์แจ้ง | ส.อบต. ม.5 | ทัศนศิลป์ จันทร์แจ้ง |  |
| 12 | นายชนะ เดชภักดี | ส.อบต. ม.3 | ชนะ เดชภักดี |  |
| 13 | นายสมคิด เสณี  | ส.อบต. ม.4 | สมคิด เสณี  |  |
| 14 | นายกิตติศักดิ์ ศรีสง  | ส.อบต.ม.2 | กิตติศักดิ์ ศรีสง  |  |
| 15 | นายอนันต์ ฉางแก้ว | ส.อบต. ม.1 | อนันต์ ฉางแก้ว |  |
| 16 | นายสมพร ภิรมย์ | ส.อบต. ม.4 | สมพร ภิรมย์ |  |
| 17 | นายสุดใจ บุญลือเลิศ | ส.อบต. ม.8 | สุดใจ บุญลือเลิศ |  |
| 18 | นายนรินทร์ จันดี  | ส.อบต.ม.11 | นรินทร์ จันดี  |  |

**- ผู้ลาประชุม**

 1.นางสาวจรินทร์ แก้วระยับตำแหน่งส.อบต. ม.9

 2.นายอัฑฒ์พงศ์ ย่องซื่อตำแหน่งส.อบต. ม.11

 3.นายสุพร ศรีสง่าตำแหน่งส.อบต. ม.12

 4.นายสุรพงษ์ ศรีทองตำแหน่งส.อบต. ม.12

 5.นายสุวิชาญ นาคแท้ ตำแหน่งส.อบต. ม.3

**- ผู้ขาดประชุม -**

-2-

**- ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายโสพาศ เมืองแก้ว | นายก อบต. | โสพาศ เมืองแก้ว |  |
| 2. | นายเขต อ่อนชาติ | รองนายก อบต. | เขต อ่อนชาติ |  |
| 3. | นายวีรวัฒน์ ง่วนอ่อน | หัวหน้าสำนักปลัดฯ | วีรวัฒน์ ง่วนอ่อน |  |
| 4. | นายสรวิศย์ คงอ่อน | ปลัด อบต. | สรวิศย์ คงอ่อน |  |
| 5. | นางสาวสิริธนา ไทยกลาง | นักวิเคราะห์นโยบายฯ | สิริธนา ไทยกลาง |  |

เปิดการประชุมเวลา 13.30 น.

**นายสรวิศย์ คงอ่อน**  เรียนท่านประธานสภาองค์การบริหารส่วนตำบลหนองช้างแล่นที่เคารพ

**เลขานุการสภาฯ** กระผม นายสรวิศย์ คงอ่อน เลขานุการสภาองค์การบริหารส่วนตำบลหนองช้างแล่น ได้ตรวจนับท่านสมาชิกสภาองค์การบริหารส่วนตำบล ที่เข้าร่วมประชุม ปรากฏว่าครบองค์ประชุม เรียนเชิญท่านประธานสภาดำเนินการตามระเบียบวาระการประชุมครับ

**นายสมพงษ์ จันโพธิ์** สวัสดีท่านสมาชิกสภาองค์การบริหารส่วนตำบลหนองช้างแล่นทุกท่าน

**ประธานที่ประชุม** วันนี้เป็นการประชุมสภาองค์การบริหารส่วนตำบลหนองช้างแล่น สมัยสามัญ สมัยที่ 3 ประจำปี พ.ศ.2562 เมื่อสมาชิกสภาองค์การบริหารส่วนตำบล มาครบองค์ประชุมขอเปิดประชุม

**ระเบียบวาระที่ 1** **เรื่องที่ประธานจะแจ้งต่อที่ประชุม**

**ประธาน เรื่องสมาชิกลาประชุม**

 1.นางสาวจรินทร์ แก้วระยับตำแหน่งส.อบต. ม.9

 2.นายอัฑฒ์พงศ์ ย่องซื่อตำแหน่งส.อบต. ม.11

 3. นายสุพร ศรีสง่าตำแหน่งส.อบต. ม.12

 4.นายสุรพงษ์ ศรีทองตำแหน่งส.อบต. ม.12

 5.นายสุวิชาญ นาคแท้ ตำแหน่งส.อบต. ม.3

**ระเบียบวาระที่ 2** **เรื่องรับรองรายงานการประชุมสภาองค์การบริหารส่วนตำบลหนองช้างแล่น สมัยสามัญ สมัยที่ 3 ประจำปี พ.ศ.2562 (ครั้งที่2) วันที่ 26 เดือน สิงหาคม พ.ศ.2562 เวลา 13.30 น.** (เอกสารประกอบหมายเลข2)

**ประธาน** ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 ข้อ 33

 (วรรค 1) รายงานการประชุมสภาท้องถิ่นทุกคราวต้องให้คณะกรรมการตรวจรายงานการประชุมได้ตรวจสอบ แล้วให้ทำสำเนารายงานการประชุมซึ่งคณะกรรมการตรวจรายงานการประชุมได้ตรวจสอบแล้วขึ้นอย่างน้อยสองฉบับ เพื่อให้สมาชิกสภาท้องถิ่นได้มีโอกาสตรวจดูได้ก่อนเวลาประชุมไม่น้อยกว่าหนึ่งวัน เพื่อให้สภาท้องถิ่นรับรองรายงานการประชุมนั้น

 (วรรค 2) การแก้ไขถ้อยคำในรายงานการประชุมให้กระทำโดยมติของที่ ประชุมสภาท้องถิ่น

-3-

 (วรรค 2) การแก้ไขถ้อยคำในรายงานการประชุมให้กระทำโดยมติของที่ ประชุมสภาท้องถิ่น

 (วรรค 3) รายงานการประชุมสภาท้องถิ่นทุกครั้งอย่างน้อยจะต้องมีรายชื่อ

สมาชิกสภาท้องถิ่นที่มาประชุม ลาประชุม และขาดประชุม

 (วรรค 4) ให้เลขานุการสภาท้องถิ่นปิดประกาศรายงานการประชุมที่สภา ท้องถิ่นมีมติรับรองแล้ว ในที่เปิดเผย ณ สำนักงานองค์กรปกครองส่วนท้องถิ่น เพื่อให้ประชาชนทั่วไปทราบ

คณะกรรมการตรวจรายงานการประชุมของสภาองค์การบริหารส่วนตำบลหนองช้างแล่น ได้ตรวจรายงานการประชุมสภาองค์การบริหารส่วนตำบลหนองช้างแล่น สมัยสามัญ สมัยที่ 3 ประจำปี พ.ศ.2562 (ครั้งที่2) วันที่ 26 เดือน สิงหาคม พ.ศ.2562 เวลา 13.30 น.แล้ว ในเบื้องต้นรายงานการประชุมถูกต้อง

**ประธาน** มีสมาชิกท่านใดจะขอแก้ไขรายงานการประชุมหรือไม่ ถ้ามีขอให้เสนอต่อ

ที่ประชุม ถ้าไม่มีถือว่าที่ประชุมรับรองรายงานการประชุมครับ

**มติที่ประชุม**  รับรองรายงานการประชุม

**ระเบียบวาระที่ 3 เรื่องพิจารณา**

 **3.1ญัตติขออนุมัติโอนเงินงบประมาณรายจ่ายประจำปีงบประมาณ พ.ศ.**

 **2562 รายจ่ายค่าครุภัณฑ์ยานพาหนะและขนส่ง รถบรรทุก (ดีเซล) จำนวนเงิน**

 **1,025,000.-บาท (หนึ่งล้านสองหมื่นห้าพันบาทถ้วน) (เอกสารประกอบ**

 **หมายเลข 6 ) เพื่อไปตั้งจ่ายเป็นรายการใหม่ ดังนี้**

 **1.โอนเพิ่ม** **(จากงบประมาณคงเหลือ 957,000 บาท) จำนวนเงิน 68,000.-บาท รวมเป็นเงิน 1,025,000.-บาท (หนึ่งล้านสองหมื่นห้าพันบาทถ้วน)**

 แผนงานเคหะและชุมชน

 งานบริหารทั่วไปเกี่ยวกับเคหะและชุมชน

 งบลงทุน

 หมวดรายจ่ายค่าครุภัณฑ์

 เพื่อจ่ายเป็นค่าจัดซื้อรถบรรทุก (ดีเซล) ขนาด 1 ตัน ปริมาตรกระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 110 กิโลวัตต์ ขับเคลื่อน 4 ล้อ -แบบดับเบิ้ลแค็บ

 1. เป็นกระบะสำเร็จรูป

 2. ห้องโดยสารเป็นแบบดับเบิ้ลแค็บ 4 ประตู

 3. เป็นราคารวมเครื่องปรับอากาศ

 4. ราคารวมภาษีสรรพสามิต

จำนวน 1 คัน รายละเอียดตามคุณลักษณะตามบัญชีมาตรฐานครุภัณฑ์ สำนักงบประมาณ ปี 2561

 **2.โอนลด จำนวนเงิน 68,000.-บาท** **(หกหมื่นแปดพันบาทถ้วน)**

แผนงานเคหะและชุมชน

งานไฟฟ้าถนน

-4-

งบลงทุน

หมวดรายจ่ายค่าที่ดินและสิ่งก่อสร้าง

ประเภทรายจ่ายค่าก่อสร้างสิ่งสาธารณูปโภค โครงการก่อสร้างท่อระบายน้ำชนิดเหลี่ยมสำเร็จรูปบนถนนสายประชาอุทิศ ซอย 2 หมู่ที่9 ตำบลหนองช้างแล่น อำเภอห้วยยอด จังหวัดตรัง

 **ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 แก้ไขเพิ่มเติม (ฉบับที่2 และ 3) พ.ศ.2543**

**หมวด 4 การโอนและแก้ไขเปลี่ยนแปลงงบประมาณ**

 **ข้อ 27** **การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ให้อำนาจอนุมัติของสภาท้องถิ่น**

**ประธาน -**สมาชิกท่านใดจะสอบถามหรือไม่ขอเชิญ นายทัศนศิลป์ จันทร์แจ้ง ครับ

**นายทัศนศิลป์ จันทร์แจ้ง** กราบเรียนท่านประธานที่เคารพกระผมขอสอบถามเรื่องโอนเงิน

**ส.อบต.ม.5** งบประมาณรายจ่ายประจำปีงบประมาณ พ.ศ. 2562 รายจ่ายค่าครุภัณฑ์ยานพาหนะและขนส่ง รถบรรทุก (ดีเซล)จึงขอทราบเหตุผลและรถที่ซื้อเป็นรถบรรทุกหรือรถกระบะเพราะจากในเอกสารของผู้บริหารใช้คำว่ารถกระบะ ครับ

**ประธาน** ขอเชิญปลัด อบ.ชี้แจง ครับ

**นายสรวิศย์ คงอ่อน** สำหรับการโอนเงินงบประมาณรายจ่ายประจำปีงบประมาณ พ.ศ. 2562 รายจ่ายค่าครุภัณฑ์ยานพาหนะและขนส่ง รถบรรทุก (ดีเซล) เนื่องจากงบประมาณรายจ่ายที่ตั้งไว้ไม่เพียงพอที่จะจ่ายตามมาตรฐานครุภัณฑ์สำนักงบประมาณ ปี 2561 ส่วนคำว่ารถบรรทุกเป็นคำตามมาตรฐานครุภัณฑ์เท่านั้นครับแต่เหมือนกัน

-ต่อไปจะขอมติครับ

**ประธาน** สมาชิกท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ.

 2562 รายจ่ายค่าครุภัณฑ์ยานพาหนะและขนส่ง รถบรรทุก (ดีเซล) จำนวนเงิน

 1,025,000.-บาท

**มติที่ประชุม** อนุมัติ.................17....................เสียง

 ไม่อนุมัติ.................-....................เสียง

 งดออกเสียง............1................. เสียง(ประธานงดออกเสียง)

**ประธาน** สรุปว่าที่ประชุมได้อนุมัติให้ให้โอนเงินงบประมาณรายจ่ายประจำปี

 งบประมาณ พ.ศ. 2562 รายจ่ายค่าครุภัณฑ์ยานพาหนะและขนส่ง รถบรรทุก (ดีเซล) จำนวนเงิน 1,025,000.-บาท

 **3.1.1 ญัตติขออนุมัติกันเงินรายจ่ายค่าครุภัณฑ์ยานพาหนะและขนส่ง -**

 **รถบรรทุก (ดีเซล) จำนวนเงิน 1,025,000.-บาท (หนึ่งล้านสองหมื่นห้าพัน**

 **บาทถ้วน) กองช่าง (เอกสารประกอบหมายเลข 3 )**

 องค์การบริหารส่วนตำบลหนองช้างแล่นได้เสนอญัตติ ขออนุมัติกันเงิน ตามข้อบัญญัติองค์การบริหารส่วนตำบลหนองช้างแล่น เรื่องงบประมาณรายจ่าย

 -5-

ประจำปี งบประมาณ พ.ศ.2562 แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดรายจ่ายค่าครุภัณฑ์

 เพื่อจ่ายเป็นค่าจัดซื้อรถบรรทุก (ดีเซล) ขนาด 1 ตัน ปริมาตรกระบอกสูบไม่ต่ำกว่า 2,400 ซีซี หรือกำลังเครื่องยนต์สูงสุดไม่ต่ำกว่า 110 กิโลวัตต์ ขับเคลื่อน 4 ล้อ -แบบดับเบิ้ลแค็บ

 1. เป็นกระบะสำเร็จรูป

 2. ห้องโดยสารเป็นแบบดับเบิ้ลแค็บ 4 ประตู

 3. เป็นราคารวมเครื่องปรับอากาศ

 4. ราคารวมภาษีสรรพสามิต

 จำนวน 1 คัน รายละเอียดตามคุณลักษณะตามบัญชีมาตรฐานครุภัณฑ์ สำนักงบประมาณ ปี 2561 (ซึ่งยังมิได้ก่อหนี้ผูกพัน แต่มีความจำเป็นจะต้องใช้เงินนั้นอีก)

**ระเบียบ ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์การปกครองส่วนท้องถิ่น พ.ศ.2547**

**หมวด 4 การเบิกเงิน**

 **ข้อ 39 การขอเบิกเงินจากหน่วยงานคลังขององค์การปกครองส่วนท้องถิ่น ตามงบประมาณรายจ่ายประจำปีงบประมาณใดให้เบิกได้แต่เฉพาะในปีงบประมาณนั้น รวมทั้งเงินอุดหนุนที่รัฐบาลให้องค์กรปกครองส่วนท้องถิ่น โดยระบุวัตถุประสงค์ เว้นแต่**

1. เป็นเงินงบประมาณรายจ่ายที่ยังมิได้ก่อหนี้ผูกพัน ในปีงบประมาณนั้นและได้รับอนุมัติให้กันเงินไว้ต่อผู้มีอำนาจตามระเบียบแล้ว

**หมวด 5 การกันเงิน**

 **ข้อ 59** ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพัน แต่มีความจำเป็นจะต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี

 หากองค์กรปกครองส่วนท้องถิ่น ยังมิได้ดำเนินการก่อหนี้ผูกพันตามเงื่อนไขในวรรคหนึ่งให้ขออนุมัติขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่น หรือกรณีมีความจำเป็นต้องแก้ไขเปลี่ยนแปลงรายการดังกล่าวที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้ขออนุมัติเปลี่ยนแปลง และหรือขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่นแล้วแต่กรณี

 กรณีเมื่อสิ้นสุดระยะเวลาการกันเงินและขยายเวลาเบิกจ่ายเงินแล้ว หากไม่ได้ดำเนินการหรือมีเงินหรือจ่ายจากเงินดังกล่าว ให้เงินจำนวนนั้นตกเป็นเงินสะสม

 -6-

**ประธาน** สมาชิกท่านใดจะอภิปรายหรือสอบถามครับ

  **-**ไม่มีสมาชิกท่านใดจะอภิปรายหรือสอบถามครับ

**ประธาน** สมาชิกท่านใดอนุมติให้กันเงินงบประมาณรายจ่ายประจำปี งบประมาณ

 พ.ศ.2562 ญัตติขออนุมัติกันเงินรายจ่ายค่าครุภัณฑ์ยานพาหนะและ

 ขนส่งรถบรรทุก (ดีเซล) จำนวนเงิน 1,025,000.-บาท โปรดยกมือ

**มติที่ประชุม** อนุมัติ.................16....................เสียง

 ไม่อนุมัติ................-.....................เสียง

 งดออกเสียง...........2.................. เสียง (ประธานงดออกเสียง)

**ประธาน** สรุปว่าที่ประชุมได้อนุมัติให้กันเงินตามข้อบัญญัติองค์การบริหารส่วนตำบล

หนองช้างแล่น เรื่อง งบประมาณรายจ่ายประจำปีงบประมาณ พ.ศ.2562 ญัตติขออนุมัติกันเงินรายจ่ายค่าครุภัณฑ์ยานพาหนะและขนส่งรถบรรทุก (ดีเซล) จำนวนเงิน 1,025,000.-บาท ครับ

 **3.2 ญัตติขออนุมัติโอนเงินงบประมาณรายจ่ายประจำปีงบประมาณ พ.ศ.**

 **2562 รายจ่ายค่าครุภัณฑ์คอมพิวเตอร์ เครื่องคอมพิวเตอร์โน้ตบุ๊ก สำหรับงาน**

**สำนักงาน 1 รายการ จำนวนเงิน 16,000.-บาท (เอกสารประกอบหมายเลข 6 ) เพื่อไปตั้งจ่ายเป็นรายการใหม่ ดังนี้**

 **1.โอนเพิ่ม** **จำนวนเงิน 16,000.-บาท (หนึ่งหมื่นหกพันบาทถ้วน)**

 แผนงานบริหารงานทั่วไป

 งานบริหารงานคลัง

 งบลงทุน

 หมวดค่าครุภัณฑ์

 เพื่อจ่ายเป็นค่าครุภัณฑ์คอมพิวเตอร์ เครื่องคอมพิวเตอร์โน้ตบุ๊ก สำหรับงานสำนักงาน จำนวนเงิน 16,000.-บาทรายละเอียดตามคุณลักษณะตามบัญชีมาตรฐานครุภัณฑ์ สำนักงบประมาณ

 **2.โอนลด จำนวนเงิน 16,000.-บาท (หนึ่งหมื่นหกพันบาทถ้วน)**

 แผนงานบริหารงานทั่วไป

งานบริหารงานคลัง

งบดำเนินงาน

หมวดค่าใช้สอย

ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ

ค่าใช้จ่ายในการเดินทางไปราชการในราชอาณาจักรและนอกราชอาณาจักรของพนักงานส่วนตำบลและพนักงานจ้าง

-7-

 **ระเบียบตามข้อ 3.1**

**ประธาน -**สมาชิกท่านใดจะสอบถามหรือไม่

 **-**ไม่มีสมาชิกท่านใดจะสอบถาม

-ต่อไปจะขอมติครับ

**ประธาน** สมาชิกท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ.

 2562 รายจ่ายค่าครุภัณฑ์คอมพิวเตอร์ เครื่องคอมพิวเตอร์ โน้ตบุ๊ก สำหรับงาน

 สำนักงาน จำนวนเงิน 16,000.-บาท

**มติที่ประชุม** อนุมัติ.................17....................เสียง

 ไม่อนุมัติ.................-....................เสียง

 งดออกเสียง............1................. เสียง(ประธานงดออกเสียง)

**ประธาน** สรุปว่าที่ประชุมได้อนุมัติโอนเงินงบประมาณรายจ่ายประจำปีงบประมาณ

 พ.ศ. 2562 รายจ่ายค่าครุภัณฑ์คอมพิวเตอร์ เครื่องคอมพิวเตอร์ โน้ตบุ๊ก สำหรับ

 งานสำนักงาน จำนวนเงิน 16,000.-บาท

 **3.2.1 ญัตติขออนุมัติกันเงินรายจ่ายค่าครุภัณฑ์คอมพิวเตอร์ เครื่องคอมพิวเตอร์**

**โน้ตบุ๊ก สำหรับงานสำนักงาน จำนวนเงิน 16,000.-บาท (หนึ่งหมื่นหกพันบาทถ้วน) กองคลัง (เอกสารประกอบหมายเลข 4 )**

 องค์การบริหารส่วนตำบลหนองช้างแล่นได้เสนอญัตติ ขออนุมัติกันเงิน ตามข้อบัญญัติองค์การบริหารส่วนตำบลหนองช้างแล่น เรื่องงบประมาณรายจ่ายประจำปี งบประมาณ พ.ศ.2562 แผนงานบริหารงานทั่วไป งานบริหารงานคลังงบลงทุน หมวดค่าครุภัณฑ์ ประเภทครุภัณฑ์คอมพิวเตอร์ เครื่องคอมพิวเตอร์โน้ตบุ๊ก สำหรับงานสำนักงาน จำนวนเงิน 16,000.-บาท

**ระเบียบ ตามข้อ 3.1**

**ประธาน** สมาชิกท่านใดจะอภิปรายหรือสอบถามครับ

 -ไม่มีสมาชิกท่านใดจะอภิปรายหรือสอบถาม

**ประธาน** สมาชิกท่านใดอนุมติให้กันเงินงบประมาณรายจ่ายประจำปี งบประมาณ

 พ.ศ.2562 ญัตติขออนุมัติกันเงินรายจ่ายค่าครุภัณฑ์คอมพิวเตอร์ เครื่องคอมพิวเตอร์

 โน้ตบุ๊ก สำหรับงานสำนักงาน จำนวนเงิน 16,000.-บาท โปรดยกมือ

**มติที่ประชุม** อนุมัติ.................17....................เสียง

 ไม่อนุมัติ.................-....................เสียง

 งดออกเสียง............1................. เสียง(ประธานงดออกเสียง)

-8-

**ประธาน** สรุปว่าที่ประชุมได้อนุมัติให้กันเงินตามข้อบัญญัติองค์การบริหารส่วนตำบล

หนองช้างแล่น เรื่อง งบประมาณรายจ่ายประจำปีงบประมาณ พ.ศ.2562 ญัตติขออนุมัติกันเงินรายจ่ายค่าครุภัณฑ์คอมพิวเตอร์ เครื่องคอมพิวเตอร์โน้ตบุ๊ก สำหรับงานสำนักงาน จำนวนเงิน 16,000.-บาทครับ

 **3.3 ญัตติขออนุมัติจ่ายขาดเงินสะสม โครงการบุกเบิกถนนสายห้วยโขง-หนองเตย หมู่ที่ 3 ตำบลหนองช้างแล่น อำเภอห้วยยอด จังหวัดตรัง จำนวนเงิน 387,900.- บาท (สามแสนแปดหมื่นเจ็ดพันเก้าร้อยบาทถ้วน) (เอกสารประกอบหมายเลข 5 )**

 องค์การบริหารส่วนตำบลหนองช้างแล่นได้เสนอญัตติ ขออนุมัติจ่ายขาดเงินสะสม โครงการบุกเบิกถนนสายห้วยโขง-หนองเตย หมู่ที่ 3 ตำบลหนองช้างแล่น อำเภอห้วยยอด จังหวัดตรัง ปริมาณงาน ผิวจราจรกว้าง 3.80 เมตร ระยะทาง 415.00 เมตร หรือมีพื้นที่ไม่น้อยกว่า 1,577.00 ตารางเมตร (ตามแบบแปลนองค์การบริหารส่วนตำบลหนองช้างแล่น แบบเลขที่ 11 /2562) พร้อมติดตั้งป้ายโครงการ จำนวน 2 ป้าย ป้ายชั่วคราว 1 ป้าย ป้ายถาวร 1 ป้าย ตั้งไว้ จำนวน 387,900.- บาท (สามแสนแปดหมื่นเจ็ดพันเก้าร้อยบาทถ้วน) (แผนพัฒนาท้องถิ่น 4 ปี พ.ศ. 2561-2565 หน้า 79 ข้อ 60)

**หลักการและเหตุผล** เพื่อทำการบุกเบิกถนนสายห้วยโขง-หนองเตย หมู่ที่ 3 ทำให้จำนวนถนนเพิ่มขึ้นอีก 1 สายทาง ที่จะเชื่อมต่อกับบริเวณหลังที่ทำการองค์การบริหารส่วนตำบลหนองช้างแล่น และอำนวยความสะดวกต่อผู้มาติดต่อกับองค์การบริหารส่วนตำบลหนองช้างแล่น

 ทั้งนี้ ทำให้ได้ถนนที่มีมาตรฐานมีความปลอดภัยในชีวิต ทรัพย์สินของประชาชนในการสัญจรไปมาและขนถ่ายผลผลิตทางการเกษตรและยกระดับคุณภาพชีวิตของประชาชนให้มีคุณภาพชีวิตที่ดีขึ้น

 **ข้อกฎหมาย**

1.พระราชบัญญัติสภาตำบลและองค์การบริหารส่วนตำบล พ.ศ.2537แก้ไขเพิ่มเติม จนถึง (ฉบับที่ 7) พ.ศ.2562 มาตรา ๖๗ กำหนดว่าภายใต้บังคับแห่งกฎหมาย องค์การบริหารส่วนตำบล มีหน้าที่ต้องทำในเขตองค์การบริหารส่วน

 ตำบล ดังต่อไปนี้

(1) จัดให้มีและบำรุงรักษาทางน้ำและทางบก

2.ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 (ฉบับที่ 4) พ.ศ.2562 ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

1. ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครอง

ส่วนท้องถิ่น ซึ่งเกี่ยวกับด้านการบริการชุมชนและสังคมหรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความ

-9-

เดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

 (2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

 (3) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่น

ต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนิน-การภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลัง และเสถียรภาพในระยะยาว

**ประธาน -**สมาชิกท่านใดจะสอบถามหรือไม่

ขอเชิญ นายทัศนศิลป์ จันทร์แจ้ง ส.อบต.ม. 5 ครับ

**นายทัศนศิลป์ จันทร์แจ้ง** เรียนท่านประธาน กระผม นายทัศนศิลป์ จันทร์แจ้ง ส.อบต.ม.5ครับ

**ส.อบต.ม.5** กระผมขอเรียนถามเรื่องการจ่ายขาดเงินสะสมซึ่งให้องค์กรปกครองส่วนท้องถิ่นมี

ยอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลัง และเสถียรภาพในระยะยาว จึงขอเรียนถามว่าเหตุใดจึงจ่ายขาดเงินสะสมเฉพาะกรณีโครงการบุกเบิกถนนสายห้วยโขง-หนองเตย หมู่ที่ 3 ซึ่งเหลืออีกทั้ง11 หมู่ก็มีความเดือดร้อนและจำเป็น จึงขอให้ผู้บริหารพิจารณาเรื่องนี้ครับ

**ประธาน** ขอเชิญนายกองค์การบริหารส่วนตำบลหนองช้างแล่นตอบข้อชี้แจงครับ

**นายโสพาศ เมืองแก้ว** เรียนท่านประธานสภาที่เคารพ และสมาชิกองค์การบริหารส่วนตำบลหนองช้างแล่น

**นายก อบต.** ทุกท่าน กระผมฝ่ายบริหารขอขอบคุณสำหรับการเสนอกรณีดังกล่าวของ นายทัศนศิลป์ จันทร์แจ้ง ส.อบต.ม.5 ครับ ซึ่งตามระเบียบกระทรวงมหาดไทย ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำได้ แต่ขอเรียนว่าไม่ได้ทำเฉพาะหมู่ที่ 3 มีหมู่ที่ 6 โครงการก่อสร้างถนนลาดยางชนิดผิวจราจรพาราแอสฟัลท์คอนกรีต แต่เนื่องจากงบประมาณมีจำนวนจำกัด ซึ่งมีงบของกรมฯซึ่ง อบต. ได้มา 3 โครงการได้อนุมัติไป 2 โครงการ คือประปาหมู่ที่ 5 และหมู่ที่ 11 และยกตัวอย่างหมู่ที่ 1 ถนนสายคุณเชือน ผ่านสภาฯไปแต่ยังอยู่ในข้อบัญญัติแต่เงินยังไม่เข้า อบต.ก็ไม่สามารถทำให้ได้ แต่ตอนนี้ได้ให้อบจ.มาสำรวจอย่างเร่งด่วนแล้วครับ

**ประธาน** ขอขอบคุณ นายก อบต. และขอเชิญนายชนะ เดชภักดี ส.อบต.ม.3 ครับ

**นายชนะ เดชภักดี** เรียนท่านประธาน กระผม นายชนะ เดชภักดี ส.อบต.ม.3กระผมจะชี้แจงเพิ่มเติม

**ส.อบต.ม.3** โครงการบุกเบิกถนนสายห้วยโขง-หนองเตย หมู่ที่ 3 ตำบลหนองช้างแล่น อำเภอห้วยยอด จังหวัดตรัง เหตุที่ควรเลือกทำเนื่องจากเป็นความเดือดร้อนของชาวบ้านหมู่ที่ 3 ที่ต้องเดินทางซึ่งไม่มีถนนตัดโดยตรงเป็นระยะเวลานาน เป็นการขนส่งสินค้าทางการเกษตร และชาวบ้านหมู่ที่3 รวมถึงผู้มา

-10-

ติดต่อราชการอบต.และเจ้าหน้าอบต.สามารถใช้เพื่อความสะดวกและปลอดภัย และเป็นการลดการสิ้นเปลืองงบประมาณด้วยครับ

-ต่อไปจะขอมติครับ

**ประธาน** สมาชิกท่านใดอนุมัติให้จ่ายขาดเงินสะสม โครงการบุกเบิกถนนสาย ห้วยโขง-หนองเตย หมู่ที่ 3 ตำบลหนองช้างแล่น อำเภอห้วยยอด จังหวัดตรัง จำนวนเงิน 387,900.- บาท (สามแสนแปดหมื่นเจ็ดพันเก้าร้อยบาทถ้วน)

**มติที่ประชุม** อนุมัติ.................17....................เสียง

 ไม่อนุมัติ.................-....................เสียง

 งดออกเสียง............1................. เสียง(ประธานงดออกเสียง)

**ประธาน** สรุปว่าที่ประชุมได้อนุมัติให้จ่ายขาดเงินสะสม โครงการบุกเบิกถนนสาย

ห้วยโขง-หนองเตย หมู่ที่ 3 ตำบลหนองช้างแล่น อำเภอห้วยยอด จังหวัดตรัง จำนวนเงิน 387,900.- บาท (สามแสนแปดหมื่นเจ็ดพันเก้าร้อยบาทถ้วน)

**3.3.1ญัตติขออนุมัติจ่ายขาดเงินสะสม โครงการก่อสร้างถนนลาดยางชนิดผิวจราจรพาราแอสฟัลท์คอนกรีต หนา 0.04 เมตร สาย ครูเปิม จันทร์**

 **สร้าง หมู่ที่ 6 ตำบลหนองช้างแล่น อำเภอห้วยยอด จังหวัด ตรัง**

ปริมาณงาน จาก กม. 0+000 ถึง กม. 0+620 ระยะทาง 620.00 เมตร ผิวจราจรลาดยางชนิดผิวจราจรพาราแอสฟัลท์คอนกรีต กว้าง 6.00 เมตร (ตามแบบแปลนองค์การบริหารส่วนตำบลหนองช้างแล่น แบบเลขที่ 12 /2562) พร้อมติดตั้งป้ายโครงการ จำนวน 2 ป้าย ป้ายชั่วคราว 1 ป้าย ป้ายถาวร 1 ป้าย ตั้งไว้ จำนวน 2,615,000.- บาท (สองล้านหกแสนหนึ่งหมื่นห้าพันบาทถ้วน) (ตามแผนพัฒนาท้องถิ่น (พ.ศ.2561-2565) ขององค์การบริหารส่วนตำบลหนองช้างแล่น)

**หลักการและเหตุผล** เพื่อทำการก่อสร้างถนนลาดยางให้ได้มาตรฐาน ยกระดับคุณภาพชีวิตของประชาชนในชนบทให้มีคุณภาพชีวิตที่ดีขึ้น ลดปัญหาด้านสุขภาพของประชาชนที่พักอาศัยอยู่ในบริเวณถนนลูกรังเดิม รวมถึงความสะดวกความปลอดภัยในชีวิตและทรัพย์สินของประชาชนในการสัญจรไปมา ให้สามารถขนถ่ายผลผลิตทางการเกษตรได้รวดเร็วเป็นการยกระดับคุณภาพชีวิตของประชาชนในชนบทให้มีคุณภาพชีวิตที่ดีขึ้น

 **ข้อกฎหมาย (ตามข้อ 3.3)**

**ประธาน -**สมาชิกท่านใดจะสอบถามหรือไม่

 **-**11-

-ไม่มีสมาชิกท่านใดจะสอบถาม

-ต่อไปจะขอมติครับ

**ประธาน** สมาชิกท่านใดอนุมัติให้จ่ายขาดเงินสะสม โครงการก่อสร้างถนนลาดยางชนิดผิวจราจรพาราแอสฟัลท์คอนกรีต หนา 0.04 เมตร สาย ครูเปิม จันทร์สร้าง หมู่ที่ 6 ตำบลหนองช้างแล่น อำเภอห้วยยอด จังหวัด ตรัง

**มติที่ประชุม** อนุมัติ..............17................เสียง

 ไม่อนุมัติ............-...................เสียง

 งดออกเสียง..........1.............เสียง (ประธานงดออกเสียง)

**ประธาน** สรุปว่าที่ประชุมได้อนุมัติให้จ่ายขาดเงินสะสม โครงการก่อสร้างถนนลาดยางชนิดผิวจราจรพาราแอสฟัลท์คอนกรีต หนา 0.04 เมตร สาย ครูเปิม จันทร์สร้าง หมู่ที่ 6 ตำบลหนองช้างแล่น อำเภอห้วยยอด จังหวัด ตรัง

 **3.4 การแก้ไข เปลี่ยนแปลง ร่างแผนพัฒนาท้องถิ่น (พ.ศ.**

 **2561-2565)**

**ระเบียบ** ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2558 หมวดที่ 4 การแก้ไข การเพิ่มเติมหรือการเปลี่ยนแปลงแผนพัฒนา

ข้อ 21 การแก้ไขแผนพัฒนาเป็นอำนาจของผู้บริหารท้องถิ่น

ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561

ข้อ 22/1 เพื่อประโยชน์ของประชาชน การเปลี่ยนแปลงแผนพัฒนาท้องถิ่นให้เป็นอำนาจของคณะกรรมการพัฒนาท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย

เมื่อแผนพัฒนาท้องถิ่นตามวรรคหนึ่งได้รับความเห็นชอบแล้ว ส่งแผนพัฒนาท้องถิ่นดังกล่าว ให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้

**ประธาน -**สมาชิกท่านใดจะสอบถามหรือไม่

-ไม่มีสมาชิกสอบถามครับ

 -ต่อไปจะขอมติครับ

**ประธาน** สมาชิกท่านใดเห็นชอบให้แก้ไข เปลี่ยนแปลง ร่างแผนพัฒนาท้องถิ่น (พ.ศ.2561-2565)

-12-

**มติที่ประชุม**

เห็นชอบ...................17..................เสียง

 ไม่เห็นชอบ.................-....................เสียง

 งดออกเสียง.................1................ เสียง (ประธานงดออกเสียง)

**ประธาน** สรุปว่าที่ประชุมได้เห็นชอบให้แก้ไข เปลี่ยนแปลง ร่างแผนพัฒนาท้องถิ่น (พ.ศ.2561-2565)

**ระเบียบวาระที่ 4 เรื่องอื่น ๆ**

**ประธาน** สมาชิกท่านใดมีเรื่องอื่น จะเสนอต่อที่ประชุมอีกหรือไม่

**ประธาน** ขอเชิญนายทัศนศิลป์ จันทร์แจ้ง ส.อบต.ม.5ครับ

**นายทัศนศิลป์ จันทร์แจ้ง** เรียนท่านประธาน กระผม นายทัศนศิลป์ จันทร์แจ้ง ส.อบต.ม.5ครับ กระผม

**ส.อบต.ม.5** ขอขอบคุณท่านนายกฯ ผู้บริหารและเจ้าหน้าที่ที่ได้ทำหนังสือประชาสัมพันธ์ เรื่อง

การยืนยันสิทธิผู้สูงอายุครับสอบถามเรื่องการยืนยันสิทธิผู้สูงอายุหากมาแจ้งยืนยันไม่ทันภายในกำหนดระยะเวลา 30 กันยายน 2562 นี้จะชะลอการจ่ายเงินหรือไม่ เรื่องที่สองงบซ่อมแซมที่อยู่ของคนพิการ ขอขอบคุณ พมจ. และเจ้าหน้าที่ของ อบต. หนองช้างแล่น ที่ได้ช่วยเหลือจนสำเร็จลุล่วงครับ เรื่องที่สาม เรื่องเสนอแนะกรณีแบบฟอร์มคำร้องทั่วไปของ อบต จะเสนอให้เพิ่มเติม ในส่วนของสิ่งที่ส่งมาด้วยครับ

**ประธาน** ขอเชิญปลัด อบต.ชี้แจงครับ

**นายสรวิศย์ คงอ่อน** ขอชี้แจงกรณีหนังสือที่แจ้งไปเรื่องการยืนยันสิทธิกรณีผู้ป่วยติดเตียงสามารถมอบให้

**เลขานุการฯ** บุตรมาแจ้งได้ หากไม่ได้มาดำเนินการภายในระยะเวลาที่กำหนด ผู้สูงอายุก็รับเบี้ยยังชีพเหมือนเดิมตามสิทธิไม่ได้มีการชะลอการจ่ายเงินครับ

**ประธาน** ขอขอบคุณ ปลัด อบต. หากไม่มีสมาชิกท่านใดมีเรื่องจะเสนอต่อที่ประชุม ขอปิดการประชุมครับ

**ปิดประชุมเวลา** 15.30น.

-13-

เสนอคณะกรรมการตรวจสอบรายงานการประชุมสภาองค์การบริหารส่วนตำบลหนองช้างแล่น

ได้พิจารณาตรวจสอบบันทึกการประชุมสภาองค์การบริหารส่วนตำบลหนองช้างแล่น

สมัยวิสามัญ สมัยที่ 1 ประจำปี พ.ศ.2562(ครั้งที่ 1) เมื่อวันที่ 26 เดือน กันยายน พ.ศ.2562 เวลา 13.30 น.

 (ลงชื่อ) นายสรวิศย์ คงอ่อน

 (นายสรวิศย์ คงอ่อน)

 ตำแหน่ง เลขานุการสภา อบต.หนองช้างแล่น

คณะกรรมการตรวจสอบรายงานการประชุมได้ตรวจบันทึกการประชุมแล้ว เห็นว่าถูกต้อง

เมื่อวันที่ 30 เดือน กันยายน พ.ศ.2562

 (ลงชื่อ) นายประเสริฐ ไชยทอง ผู้ตรวจรายงานการประชุม

 (นายประเสริฐ ไชยทอง)

 ตำแหน่ง สมาชิกสภาองค์การบริหารส่วนตำบลหนองช้างแล่น

 (ลงชื่อ) นายชนะ เดชภักดี ผู้ตรวจรายงานการประชุม

 (นายชนะ เดชภักดี)

 ตำแหน่ง สมาชิกสภาองค์การบริหารส่วนตำบลหนองช้างแล่น

 (ลงชื่อ) นางสาวจรินทร์ แก้วระยับ ผู้ตรวจรายงานการประชุม

 (นางสาวจรินทร์ แก้วระยับ)

 ตำแหน่งสมาชิกสภาองค์การบริหารส่วนตำบลหนองช้างแล่น

รับรองรายงานการประชุมสภาองค์การบริหารส่วนตำบลหนองช้างแล่น

สมัยวิสามัญ สมัยที่ 1 ประจำปี พ.ศ.2562(ครั้งที่ 1) เมื่อวันที่ 26 เดือน กันยายน พ.ศ.2562 เวลา 13.30 น.

ได้รับรองรายงานการประชุมแล้วในการประชุมสภาองค์การบริหารส่วนตำบลหนองช้างแล่น

ในสมัยสามัญ สมัยที่ 4 ประจำปี พ.ศ.2562 เมื่อวันที่ 24เดือน ธันวาคม พ.ศ.2562 เวลา 13.30 น.

จึงได้ลงชื่อรับรองไว้เพื่อปิดประกาศรายงานการประชุมให้ประชาชนทั่วไปทราบ

 (ลงชื่อ) นายสมพงษ์ จันโพธิ์ ผู้รับรองรายงานการประชุม

 (นายสมพงษ์ จันโพธิ์)

 ตำแหน่ง ประธานสภาองค์การบริหารส่วนตำบลหนองช้างแล่น

|  |  |  |  |
| --- | --- | --- | --- |
| 6 | 7 | 8 |  |